CELEX: 62020TN0714
Language: hr
Date: 2020-12-03 00:00:00
Title: Predmet T-714/20: Tužba podnesena 3. prosinca 2020. – OL/Vijeće

8.2.2021   
            
            
               HR
            
            
               Službeni list Europske unije
            
            
               C 44/50
            
         
      Tužba podnesena 3. prosinca 2020. – OL/Vijeće
      (Predmet T-714/20)
      (2021/C 44/73)
      Jezik postupka: španjolski
      
         Stranke
      
      
         Tužitelj: OL (zastupnici: J. Viñals Camallonga, J. Iriarte Ángel i E. Delage González, odvjetnici)
      
         Tuženik: Vijeće Europske unije
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi Odluku Vijeća 2014/145/ZVSP od 17. ožujka 2014. o mjerama ograničavanja s obzirom na djelovanja kojima se podrivaju ili ugrožavaju teritorijaln[a] cjelovitost, suverenitet i neovisnost Ukrajine, u njezinu sadašnjem obliku, u svim dijelovima u kojima se ona odnosi na tužitelja ili bi na njega mogla utjecati.
               
            
                  —
               
               
                  poništi Uredbu Vijeća (EU) br. 269/2014 od 17. ožujka 2014. o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine, u njezinu sadašnjem obliku, u svim dijelovima u kojima se ona odnosi na tužitelja ili bi na njega mogla utjecati.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe sedam tužbenih razloga.
      
                  1.
               
               
                  Prvi tužbeni razlog temelji se na očitoj pogrešci prilikom ocjene činjenica na kojima se temelje pobijana ograničenja u trenutku njihova produljenja jer su u pogledu tužitelja produljena bez činjenične i dokazne osnove.
               
            
                  2.
               
               
                  Drugi tužbeni razlog temelji se na povredi obveze obrazlaganja jer pobijane odredbe ne sadržavaju pravilno obrazloženje u pogledu tužitelja, što sprečava prikladnu pripremu njegove obrane.
               
            
                  3.
               
               
                  Treći tužbeni razlog temelji se na povredi ljudskog prava na slobodu izražavanja jer su navodne izjave, pozivanja i iskazi koji se pripisuju tužitelju, zaštićeni navedenim ljudskim pravom.
               
            
                  4.
               
               
                  Četvrti tužbeni razlog temelji se na povredi prava na djelotvornu sudsku zaštitu u vezi s obrazloženjem akata, nepostojanjem stvarne činjenične osnove za razloge koje navodi Vijeće i pravima slobode izražavanja, obrane i vlasništva jer se u trenutku produljenja odredbi nisu poštovale obveza podnošenja stvarnih dokaza i obveza obrazlaganja, čime su povrijeđena navedena prava.
               
            
                  5.
               
               
                  Peti tužbeni razlog temelji se na povredi prava vlasništva u vezi s načelom proporcionalnosti jer se navedeno pravo ograničilo i to na neproporcionalan način.
               
            
                  6.
               
               
                  Šesti tužbeni razlog temelji se na povredi načela jednakog postupanja jer se naštetilo tužiteljevu usporedivom položaju a da za to ne postoje razlozi.
               
            
                  7.
               
               
                  Sedmi tužbeni razlog temelji se na zlouporabi ovlasti jer postoje objektivne, precizne i usklađene indicije na temelju kojih se može tvrditi da se propisivanjem i produljivanjem sankcija htjelo ostvariti ciljeve različite od onih koje navodi Vijeće.